Narodna skupština
20050721

Gospodine predsedniče, vi ste naknadno ušli, kao što je i moj prethodnik naknadno ušao, javio se da replicira meni, a na karaju je završio da nema nameru da meni replicira. Verovatno je to neka povreda Poslovnika, jer u jednoj diskusiji povrede i replike između Hranislava, Obradovića i mene upao je gospodin Dačić, verovatno nije svestan o čemu se prethodno razgovaralo. Nisam išao toliko daleko i tolik široko koliko ste vi proširili u ovoj vašoj, nazovireplici. Uopšte nisam pričao o tome o čemu ste vi pričali. Samo sam pričao o tome zašto je SRS predložila da se za 10 milijardi dinara poveća deo sredstava koji se iz budžeta Republike Srbije usmerava prema državnoj zajednici, namenski za Vojsku Srbije i Crne Gore. Izneo sam jednu opasku na račun Hranislava, kako to napada Vladu, a kada dođe vreme - uvek glasa. Zakučio sam da, pre nego što se izađe za ovu govornicu, mora više puta da se promućka.